title: A Tanács határozata ( 2007. december 6. ) Bulgáriának és Romániának az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményhez, az 1996. szeptember 27-i jegyzőkönyvhöz, az 1996. november 29-i jegyzőkönyvhöz és az 1997. június 19-i második jegyzőkönyvhöz történő csatlakozásáról

text:
               12.1.2008

               HU

               Az Európai Unió Hivatalos Lapja

               L 9/23

      A TANÁCS HATÁROZATA

   (2007. december 6.)
   Bulgáriának és Romániának az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményhez, az 1996. szeptember 27-i jegyzőkönyvhöz, az 1996. november 29-i jegyzőkönyvhöz és az 1997. június 19-i második jegyzőkönyvhöz történő csatlakozásáról
   (2008/40/IB)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel a 2005-ös csatlakozási okmányára és különösen annak 3. cikke (4) bekezdésére,
   tekintettel a Bizottság ajánlására,
   tekintettel az Európai Parlament véleményére (1),
   mivel:

               (1)

               Az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményt (2) (a továbbiakban: az egyezmény) Brüsszelben 1995. július 26-án kötötték meg és az 2002. október 17-én lépett hatályba.

               (2)

               Az egyezményt kiegészítette az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményhez csatolt jegyzőkönyv (3) (a továbbiakban: az 1996. szeptember 27-i jegyzőkönyv), amelyet Brüsszelben 1996. szeptember 27-én kötöttek meg, és az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezménynek az Európai Közösségek Bírósága által előzetes döntéshozatal révén történő értelmezéséről szóló jegyzőkönyv (4) (a továbbiakban: az 1996. november 29-i jegyzőkönyv), amelyet Brüsszelben 1996. november 29-én kötöttek meg. Mindkét jegyzőkönyv 2002. október 17-én lépett hatályba.

               (3)

               Az egyezményt továbbá kiegészítette az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményhez csatolt második jegyzőkönyv (5) (a továbbiakban: az 1997. június 19-i második jegyzőkönyv), amelyet Brüsszelben 1997. június 19-én kötöttek meg, de amely még nem lépett hatályba.

               (4)

               A 2005-ös csatlakozási okmány 3. cikkének (3) bekezdése előírja, hogy Bulgária és Románia csatlakozik a csatlakozási okmány I. mellékletében felsorolt egyezményekhez és jegyzőkönyvekhez, amelyek magukban foglalják többek között az egyezményt, az 1996. szeptember 27-i jegyzőkönyvet, az 1996. november 29-i jegyzőkönyvet és az 1997. június 19-i második jegyzőkönyvet. A 2005-ös csatlakozási okmány I. mellékletében felsorolt egyezmény és jegyzőkönyvek Bulgária és Románia vonatkozásában a Tanács által megállapított időpontban lépnek hatályba,

         A KÖVETKEZŐKÉPPEN HATÁROZOTT:
   1. cikk
   Az egyezmény, az 1996. szeptember 27-i jegyzőkönyv, az 1996. november 29-i jegyzőkönyv és az 1997. június 19-i második jegyzőkönyv bolgár és román nyelvű szövegei (6) az egyéb szövegváltozatokkal azonos feltételek mellett hitelesek.
   2. cikk
   (1)   Az egyezmény, az 1996. szeptember 27-i jegyzőkönyv és az 1996. november 29-i jegyzőkönyv Bulgária és Románia vonatkozásában az e határozat elfogadását követő első hónap első napján lép hatályba, ha Bulgária és Románia vonatkozásában ezen időpontig még nem lépett hatályba.
   (2)   Az 1997. június 19-i második jegyzőkönyv Bulgária és Románia vonatkozásában azon a napon lép hatályba, amelyen az olyan tagállam vonatkozásában, amely, mivel az említett jegyzőkönyv kidolgozásáról szóló jogi aktus elfogadása napján (7) az Európai Unió tagja volt, utolsóként kell hogy az annak 16. cikke (2) bekezdésében említett értesítési eljárást teljesítse.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2007. december 6-án.

            a Tanács részéről

            az elnök

         A. COSTA

      (1)  2007. október 23-i vélemény (a Hivatalos Lapban még nem tették közzé).

      (2)  HL C 316., 1995.11.27., 49. o.

      (3)  HL C 313., 1996.10.23., 2. o.

      (4)  HL C 151., 1997.5.20., 2. o.

      (5)  HL C 221., 1997.7.19., 12. o.

      (6)  Az egyezmény és a jegyzőkönyvek bolgár és román nyelvű szövegeit a HL különleges kiadásában kell kihirdetni egy későbbi időpontban.

      (7)  Az Európai Közösségek pénzügyi érdekeinek védelméről szóló egyezmény második jegyzőkönyvének kidolgozásáról szóló, 1997. június 19-i tanácsi jogi aktus (HL C 221., 1997.7.19., 11. o.).


title: 2008/587/EK,Euratom: Az Európai Parlament határozata ( 2008. június 18. ) az ombudsman feladatainak ellátására vonatkozó szabályokról és általános feltételekről szóló 94/262/ESZAK, EK, Euratom határozat módosításáról

text:
               17.7.2008

               HU

               Az Európai Unió Hivatalos Lapja

               L 189/25

      AZ EURÓPAI PARLAMENT HATÁROZATA

   (2008. június 18.)
   az ombudsman feladatainak ellátására vonatkozó szabályokról és általános feltételekről szóló 94/262/ESZAK, EK, Euratom határozat módosításáról
   (2008/587/EK, Euratom)
   AZ EURÓPAI PARLAMENT,
   tekintettel az Európai Közösséget létrehozó szerződésre és különösen annak 195. cikke (4) bekezdésére,
   tekintettel az Európai Atomenergia-közösséget létrehozó szerződésre és különösen annak 107d. cikke (4) bekezdésére,
   tekintettel az Európai Parlament által 2008. április 22-én jóváhagyott határozattervezetre (1) és a 2008. június 18-án elfogadott állásfoglalásra és jóváhagyott módosításokra (2),
   tekintettel a Bizottság véleményére,
   a Tanács jóváhagyásával (3),
   mivel:

               (1)

               Az Európai Unió alapjogi chartája az Unió polgárainak egyik alapvető jogaként ismeri el a megfelelő ügyintézéshez való jogot.

               (2)

               Az ombudsman tevékenységének sikeressége érdekében alapvető fontosságú a polgároknak az ombudsmanba vetett abbéli bizalma, hogy alapos és pártatlan vizsgálatokat folytat le a hivatali visszásságok gyanújával kapcsolatos ügyekben.

               (3)

               Kívánatos az ombudsman alapokmányát kiigazítani minden olyan lehetséges bizonytalanság kizárása érdekében, amely azzal kapcsolatban merül fel, hogy az ombudsman a hivatali visszásságok gyanúját érintő ügyekben alapos és pártatlan vizsgálatot képes folytatni.

               (4)

               Kívánatos az ombudsman alapokmányát kiigazítani a jogi rendelkezések vagy az ítélkezési gyakorlat minden olyan lehetséges fejlődésének lehetővé tétele érdekében, amely az Európai Unió szerveinek, hivatalainak és ügynökségeinek a Bíróság előtti ügyekbe történő beavatkozására vonatkozik.

               (5)

               Kívánatos az ombudsman alapokmányát kiigazítani az olyan változások – különösen az Európai Csalás Elleni Hivatal (OLAF) létrehozása – figyelembevétele érdekében, amelyek az elmúlt években az Európai Unió pénzügyi érdekei ellen elkövetett csalással szembeni küzdelem terén az európai intézmények vagy szervek szerepe tekintetében következtek be, hogy lehetővé váljon az ombudsman számára ezen intézmények vagy szervek értesítése a hatáskörükbe tartozó bármely információról.

               (6)

               Kívánatos lépéseket tenni annak érdekében, hogy az ombudsman számára lehetővé váljék a hasonló nemzeti vagy nemzetközi szintű intézményekkel, illetve az európai ombudsmanénál tágabb – például az emberi jogok védelmére kiterjedő – tevékenységi körrel rendelkező nemzeti vagy nemzetközi intézményekkel folytatott együttműködésének fejlesztése, mivel az ilyen jellegű együttműködés kedvezően járul hozzá az ombudsman tevékenységének nagyobb hatékonyságához.

               (7)

               Az Európai Szén- és Acélközösséget létrehozó szerződés 2002-ben hatályát vesztette,

         A KÖVETKEZŐKÉPPEN HATÁROZOTT:
   1. cikk
   A 94/262/ESZAK, EK, Euratom határozat módosításai
   A 94/262/ESZAK, EK, Euratom európai parlamenti határozat (4) a következőképpen módosul:

               1.

               Az első bevezető hivatkozásból „az Európai Szén- és Acélközösséget létrehozó szerződés 20d. cikkének (4) bekezdésére” szavakat törölni kell.

               2.

               A harmadik preambulumbekezdés helyébe a következő szöveg lép:
               „mivel az ombudsmannak, aki hivatalból is eljárhat, rendelkeznie kell a feladatai ellátásához szükséges valamennyi eszközzel; mivel e célból a közösségi intézmények és szervek az ombudsman kérelmére kötelesek a kért tájékoztatást számára megadni, az ombudsman titoktartási kötelezettségének sérelme nélkül; mivel a minősített információkhoz vagy dokumentumokhoz – különösen az 1049/2001/EK rendelet (5) 9. cikkének hatálya alá tartozó minősített dokumentumokhoz – való hozzáférés feltétele az érintett közösségi intézménynél vagy szervnél hatályban lévő biztonsági szabályok betartása; mivel a minősített információkat vagy dokumentumokat a 3. cikk (2) bekezdésének első albekezdésben említett módon átadó intézményeknek és szerveknek e minősítésről tájékoztatniuk kell az ombudsmant; mivel a 3. cikk (2) bekezdésének első albekezdésben meghatározott szabályok alkalmazása érdekében az ombudsman előre megállapodik az érintett intézményekkel és szervekkel a minősített információk vagy dokumentumok és a szakmai titoktartás hatálya alá tartozó egyéb információk kezelésének feltételeiről; mivel ha az ombudsman úgy találja, hogy a kért segítséget nem kapja meg, tájékoztatja erről az Európai Parlamentet, amely megteszi a megfelelő lépéseket;

               3.

               Az 1. cikk (1) bekezdéséből „az Európai Szén- és Acélközösséget létrehozó szerződés 20d. cikke (4) bekezdésének” szavakat törölni kell.

               4.

               A 3. cikk (2) bekezdése helyébe a következő szöveg lép:
               „(2)   A közösségi intézmények és szervek kötelesek az ombudsman rendelkezésére bocsátani minden általa kért információt, továbbá biztosítani számára a vonatkozó iratokhoz történő hozzáférést. A minősített információkhoz vagy dokumentumokhoz – különösen az 1049/2001/EK rendelet 9. cikkének hatálya alá tartozó minősített dokumentumokhoz – való hozzáférés feltétele az érintett közösségi intézménynél vagy szervnél hatályban lévő biztonsági szabályok betartása.
               A minősített információkat vagy dokumentumokat az előző albekezdésben említett módon átadó intézményeknek és szerveknek e minősítésről tájékoztatniuk kell az ombudsmant.
               Az első albekezdésben meghatározott szabályok végrehajtása érdekében az ombudsmannak előre meg kell állapodnia az érintett intézményekkel és szervekkel a minősített információk vagy dokumentumok és a szakmai titoktartás hatálya alá tartozó egyéb információk kezelésének feltételeiről.
               Az érintett intézmények és szervek a tagállamokból származó, törvény vagy rendelet alapján titkosnak minősített dokumentumokhoz csak a tagállam előzetes jóváhagyásával biztosíthatnak hozzáférést.
               A tagállamokból származó más dokumentumokhoz is csak az érintett tagállam értesítését követően biztosítható hozzáférés.
               Az ombudsman a dokumentumok tartalmát a 4. cikknek megfelelően a fenti két eset egyikében sem hozhatja nyilvánosságra.
               A közösségi intézmények és szervek tisztviselői és alkalmazottai az ombudsman felhívására kötelesek tanúvallomást tenni; az említettek a személyzeti szabályzat vonatkozó szabályaihoz, különösen a hivatali titoktartási kötelezettségükhöz továbbra is kötve vannak.”

               5.

               A 4. cikk helyébe a következő szöveg lép:
               „4. cikk
               (1)   Az ombudsman és munkatársai – akikre az Európai Közösséget létrehozó szerződés 287. cikkét és az Európai Atomenergia-közösséget létrehozó szerződés 194. cikkét alkalmazni kell – a vizsgálataik során megszerzett információkat vagy dokumentumokat nem tehetik közzé. A (2) bekezdés sérelme nélkül, különösen nem tehetnek közzé semmilyen minősített információt vagy az ombudsmannak átadott – különösen az 1049/2001/EK rendelet 9. cikke értelmében minősített dokumentumnak minősülő – dokumentumot, a személyes adatok védelmével kapcsolatos közösségi jogszabályok hatálya alá tartozó dokumentumot, valamint semmilyen információt, amely a panaszt benyújtó vagy az ügyben szereplő más személynek kárt okozhatna.
               (2)   Ha az ombudsman vizsgálata során olyan tényekről szerez tudomást, amelyek megítélése szerint felvetik a büntetőjogi érintettséget, erről haladéktalanul értesíti az illetékes nemzeti hatóságokat a tagállamoknak az Európai Közösségek melletti állandó képviseletén keresztül, és értesíti a csalás elleni küzdelemmel foglalkozó, illetékes közösségi intézményt, szervet vagy szolgálatot, amennyiben az ügy annak hatáskörébe tartozik; adott esetben az ombudsman értesíti azt a közösségi intézményt vagy szervet is, amelyhez az érintett tisztviselő vagy alkalmazott tartozik, és amely alkalmazhatja az Európai Közösségek kiváltságairól és mentességeiről szóló jegyzőkönyv 18. cikkének második bekezdését. Az ombudsman olyan tényekről is tájékoztathatja az érintett közösségi intézményt vagy szervet, amelyek valamely tisztviselőjének vagy alkalmazottjának a magatartását fegyelmi szempontból kérdőjelezik meg.”

               6.

               A következő 4a. cikk kerül beillesztésre:
               „4a. cikk
               Az ombudsman és munkatársai a 4. cikk (1) bekezdésében említettektől eltérő dokumentumokhoz való hozzáférés iránti kérelmeket az 1049/2001/EK rendeletben foglalt feltételeknek és korlátozásoknak megfelelően kezelik.”

               7.

               Az 5. cikk helyébe a következő szöveg lép:
               „5. cikk
               (1)   Az ombudsman – amennyiben ezzel eljárása eredményességét fokozhatja, és a panaszosok jogainak és érdekeinek megfelelőbb védelmét elősegítheti – együttműködhet egyes tagállamok azonos típusú szerveivel, ha tiszteletben tartja az alkalmazandó nemzeti jog rendelkezéseit. Az ombudsman ezen az úton nem kérhet betekintést olyan dokumentumokba, melyekhez a 3. cikk alapján nem férhet hozzá.
               (2)   Az Európai Közösséget létrehozó szerződés 195. cikkében és az Európai Atomenergia-közösséget létrehozó szerződés 107d. cikkében foglalt feladatkörén belül és más intézmények és szervek tevékenységének megkettőzése nélkül az ombudsman ugyanezen feltételek mellett együttműködhet a tagállamoknak az alapvető jogok előmozdításáért és védelméért felelős intézményeivel és szerveivel.”

         2. cikk
   Ezt a határozatot az Európai Unió Hivatalos Lapjában közzé kell tenni.
   3. cikk
   Ez a határozat az Európai Unió Hivatalos Lapjában való kihirdetése után tizennégy nappal lép hatályba.

      Kelt Strasbourgban, 2008. június 18-án.

            az Európai Parlament részéről

            az elnök

         H.-G. PÖTTERING

      (1)  A Hivatalos Lapban még nem tették közzé.

      (2)  A Hivatalos Lapban még nem tették közzé.

      (3)  A Tanács 2008. június 12-i határozata.

      (4)  HL L 113., 1994.5.4., 15. o.

      (5)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).”


title: 2004/681/EK: A tanács határozata (2004. szeptember 24.) az AKCS–EK partnerségi megállapodás 96. cikke alapján Haitivel folytatott konzultációs eljárás lezárásáról szóló 2001/131/EK határozat módosításáról

text:
               8.10.2004

               HU

               Az Európai Unió Hivatalos Lapja

               L 311/30

      A TANÁCS HATÁROZATA

   (2004. szeptember 24.)
   az AKCS–EK partnerségi megállapodás 96. cikke alapján Haitivel folytatott konzultációs eljárás lezárásáról szóló 2001/131/EK határozat módosításáról
   (2004/681/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az egyrészről az afrikai, karibi és csendes-óceáni országok, másrészről az Európai Közösség és tagállamai közötti, 2000. június 23-án Cotonou-ban aláírt partnerségi megállapodásra (1) (a továbbiakban: AKCS-EK partnerségi megállapodás) és különösen annak 96. cikkére,
   tekintettel az AKCS-EK partnerségi megállapodás végrehajtása érdekében meghozandó intézkedésekről és követendő eljárásokról szóló, a tagállamok kormányainak a Tanács keretében ülésező képviselői között létrejött belső megállapodásra (2) és különösen annak 3. cikkére,
   tekintettel a Bizottság javaslatára,
   mivel:

               (1)

               A 2001/131/EK határozat (3) alapján a Haitinek nyújtott pénzügyi támogatásról szóló rendelkezés „megfelelő intézkedésként” részlegesen felfüggesztésre került az AKCS-EK partnerségi megállapodás 96. cikke (2) bekezdésének c) pontja szerint.

               (2)

               A 2003/916/EK határozat 2004. december 31-én hatályát veszti, és az az intézkedések hat hónapon belül történő felülvizsgálatát írja elő.

               (3)

               2004. május 12-én az Európai Bizottság és Haiti ideiglenes miniszterelnöke megbeszéléseket folytatott az ideiglenes kormánynak a demokratikus és alkotmányos rend teljes helyreállításával kapcsolatos politikai napirendje áttekintéséről, beleértve a választások lefolytatásának az ütemezését az emberi jogok és az alapvető szabadságok megfelelő tiszteletben tartása mellett.

               (4)

               2004. május 25-i levelével Haiti ideiglenes miniszterelnöke megerősítette a haiti ideiglenes kormány elkötelezettségét a cotonoui megállapodás 9. cikke lényeges elemeinek betartását, különös tekintettel az emberi jogok helyzetére, a demokratikus alapelvekre és a jogállamiságra, az országnak a teljes alkotmányos és demokratikus rendhez való visszatérése érdekében,

         A KÖVETKEZŐKÉPPEN HATÁROZOTT:
   1. cikk
   A 2001/131/EK határozat a következőképpen módosul:

               1.

               A 3. cikk második és harmadik bekezdésében a „2004. december 31.” helyébe „2005. december 31.” lép.

               2.

               A melléklet helyébe az e határozat mellékletében szereplő szöveg lép.

         2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2004. szeptember 24-én.

            a Tanács részéről

            az elnök

         L. J. BRINKHORST

      (1)  HL L 317., 2000.12.15., 3. o. Az 1/2003 határozattal (HL L 141., 2003.6.7., 25. o.) módosított megállapodás.

      (2)  HL L 317., 2000.12.15., 376. o.

      (3)  HL L 48., 2001.2.17., 31. o. A legutóbb a 2003/916/EK határozattal (HL L 345., 2003.12.31., 156. o.) módosított határozat.

      MELLÉKLET

            „MELLÉKLET
            Uram!
            Az Európai Unió nagy jelentőséget tulajdonít a cotonoui megállapodás 9. cikke rendelkezéseinek. Az AKCS–EK partnerség az emberi jogok, a demokratikus alapelvek és a jogállamiság tiszteletben tartásán alapul, amelyek a fenti megállapodás lényeges elemei, és ezáltal a közöttünk fennálló kapcsolatok alapjai is.
            E tekintetben az Európai Unió szoros figyelemmel kísérte a Haitin a közelmúltban lezajlott átalakulást, különösen Haiti új ideiglenes kormányának kinevezése tekintetében, amely kormány a CARICOM/OAS terv alapján folytatott széles körű konzultációs folyamatot követően 2004. március 17-én tett esküt.
            2004. május 12-én Brüsszelben megbeszélések folytak Ön és az Európai Bizottság között, amelyen megvizsgálták az ideiglenes kormánynak a demokratikus és alkotmányos rend helyreállításával kapcsolatos politikai napirendjét. Az Európai Unió tudomásul vette elkötelezettségét különösen az emberi jogok helyzetének javítása, a szabad és tisztességes választások megtartását is magában foglaló demokratikus alapelvek kialakítása, a jogállamiság és a helyes kormányzás iránt, amint azt az Európai Bizottsághoz 2004. május 25-én intézett levelében kinyilvánította. Az említett kötelezettségvállalásoknak megfelelőképpen el kell vezetniük a nagyobb fokú politikai stabilitás kialakulásához Haitin. Az Európai Unió határozottan arra bátorítja az ideiglenes kormányt, hogy e kötelezettségeit minél előbb ültesse át gyakorlati cselekvésekbe, hogy a demokratizálódás folyamata Haiti politikai, gazdasági és társadalmi életének szerves részévé váljon, így biztosítva a cotonoui megállapodás 9. cikkének betartását.
            Ezen elemek fényében az Európai Unió Tanácsa felülvizsgálta 2003. december 22-i határozatát, és úgy határozott, hogy a következőképpen felülvizsgálja a megállapodás 96. cikke (2) bekezdésének c) pontjában említett megfelelő intézkedéseket:

                        1.

                        folytatják a nyolcadik Európai Fejlesztési Alap (EFA) keretében fennmaradó összegek átirányítását a haiti nép javát közvetlenül szolgáló programokra, a civil társadalom és a magánszektor megerősítésére, a demokratizálódás támogatására, a jogállamiság és a választási folyamat megszilárdítására irányuló programokra, ami az ideiglenes kormány, a civil társadalom és a főbb támogatók szoros együttműködésével kialakított ideiglenes együttműködési keret (ICF) rövid vagy középtávú prioritásaként meghatározott cselekvésekre is kiterjedhet, különösen intézményi támogatásra;

                        2.

                        e határozatnak az Európai Unió Hivatalos Lapjában való kihirdetésekor értesítést küldenek a források 9. EFA szerinti elosztásáról;

                        3.

                        megkezdik a 9. EFA források programozásáról szóló tárgyalásokat a nemzeti programengedélyezővel az országos stratégiai dokumentum és a nemzeti indikatív program előkészítése érdekében. A stratégia figyelembe veszi az átmeneti együttműködési keret eredményeit;

                        4.

                        a 9. EFA, valamint az országos stratégiai dokumentum és a nemzeti indikatív program aláírását megelőzően – a valós szükségleteknek megfelelően – B-keretet lehetne használni;

                        5.

                        a nemzeti indikatív programot a 822. OAS-állásfoglalást tiszteletben tartó, az illetékes haiti hatóságok és a nemzetközi közösség által szabadnak és tisztességesnek elismert nemzeti választásokat követően, Haiti demokratikusan választott kormányával írják alá. Meg kell jegyezni, hogy a nemzeti választások megrendezése legkésőbb 2005 közepére várható;

                        6.

                        a regionális projektekhez, a humanitárius jellegű műveletekhez és a kereskedelmi együttműködéshez való hozzájárulás nem változik.

                  A fenti intézkedéseket rendszeresen, és legalább hat hónapon belül felülvizsgálják.
            Az együttműködés sikeréhez elengedhetetlenül szükséges a jelenleg hiányzó, megerősített támogatásfelvevő rendszer biztosítása a helyes kormányzás és a támogatáskezelési intézményrendszert építő intézkedések révén. A végrehajtás módjait az országnak az állami finanszírozás megfelelő kezelésére való kapacitásához igazítják.
            Az Európai Unió szorosan figyelemmel fogja kísérni a demokratizálódási folyamat további fejleményeit, különösen az ideiglenes kormány kötelezettségvállalásainak teljesítése, illetve a helyhatósági, nemzeti és elnökválasztás felé tett lépések tekintetében. Az Unió ismét hangsúlyozza, hogy az AKCS–EK megállapodás 8. cikke alapján készen áll az intenzív politikai párbeszéd folytatására Haiti ideiglenes kormányával.
            Kérem, Uram, fogadja megkülönböztetett nagyrabecsülésem kifejezését.

                  a Bizottság részéről

                  a Tanács részéről

                  az elnök”


title: 2013/581/EU: Az Európai Parlament határozata ( 2013. április 17. ) az Európai Biztosítás- és Foglalkoztatóinyugdíj-hatóság 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/247

         AZ EURÓPAI PARLAMENT HATÁROZATA
   (2013. április 17.)
   az Európai Biztosítás- és Foglalkoztatóinyugdíj-hatóság 2011-es pénzügyi évre vonatkozó elszámolása lezárásáról
   (2013/581/EU)
   AZ EURÓPAI PARLAMENT,

               —

               tekintettel az Európai Biztosítás- és Foglalkoztatóinyugdíj-hatóság (EIOPA) 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Biztosítás- és Foglalkoztatóinyugdíj-hatóság 2011-es pénzügyi évre vonatkozó éves beszámolójáról szóló jelentésére, a hatóság válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az európai felügyeleti hatóság (Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1094/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére, valamint a Gazdasági és Monetáris Bizottság véleményére (A7-0114/2013),

               1.

               jóváhagyja az Európai Biztosítás- és Foglalkoztatóinyugdíj-hatóság 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Európai Biztosítás- és Foglalkoztatóinyugdíj-hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 104. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 331., 2010.12.15., 48. o.

      (5)  HL L 357., 2002.12.31., 72. o.


title: 2010/308/: A Tanács határozata ( 2010. március 11.) az autóbusszal végzett nemzetközi különjárati személyszállításról szóló Interbus-megállapodással létrehozott vegyes bizottság 1/2003 határozattervezetére és 1/2003 ajánlástervezetére vonatkozó európai uniós álláspontról  (EGT-vonatkozású szöveg)

text:
               4.6.2010

               HU

               Az Európai Unió Hivatalos Lapja

               L 138/11

         A TANÁCS HATÁROZATA
   (2010. március 11.)
   az autóbusszal végzett nemzetközi különjárati személyszállításról szóló Interbus-megállapodással létrehozott vegyes bizottság 1/2003 határozattervezetére és 1/2003 ajánlástervezetére vonatkozó európai uniós álláspontról
   (EGT-vonatkozású szöveg)
   (2010/308/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az autóbusszal végzett nemzetközi különjárati személyszállításról szóló Interbus-megállapodás megkötéséről szóló, 2002. október 3-i 2002/917/EK tanácsi határozatra (1), és különösen annak 3. cikke (2) bekezdésére,
   tekintettel az Európai Bizottság javaslatára,
   mivel:

               (1)

               Az autóbusszal végzett nemzetközi különjárati személyszállításról szóló Interbus-megállapodás (a továbbiakban: a megállapodás) 2003. január 1-jén hatályba lépett.

               (2)

               A megállapodás 23. cikke vegyes bizottságot hozott létre, amely felel a megállapodás igazgatásáért és megfelelő alkalmazásáért.

               (3)

               A megállapodás 23. cikkének (3) bekezdése értelmében a vegyes bizottságnak meg kell állapítania eljárási szabályzatát.

               (4)

               A megállapodás 24. cikke (2) bekezdésének c) pontjával összhangban a vegyes bizottság felel a megállapodás közúti fuvarozókra vonatkozó feltételekről szóló 1. mellékletének és az autóbuszokra vonatkozó műszaki előírásokról szóló 2. mellékletének kiigazításáért. A megállapodás 24. cikke (2) bekezdésének e) pontjával összhangban a vegyes bizottság felel továbbá a megállapodás 8. cikkében említett szociális rendelkezésekre vonatkozó előírásoknak az Unió jövőbeli intézkedéseinek beépítése céljából történő kiigazításáért,

               (5)

               A megállapodás 24. cikkének (1) bekezdésével összhangban a vegyes bizottság biztosítja a megállapodás megfelelő végrehajtását. E célból ajánlást kell készíteni, amely a megállapodás 2. mellékletének 1. és 2. cikkében foglalt rendelkezések ellenőrzésének megkönnyítése érdekében az autóbuszokra vonatkozó műszaki jelentés használatát javasolja.

               (6)

               Az Uniónak el kell fogadnia a vegyes bizottság határozattervezetére és ajánlástervezetére vonatkozó álláspontját,

         ELFOGADTA EZT A HATÁROZATOT:
   Egyetlen cikk
   Az Uniónak az autóbusszal végzett nemzetközi különjárati személyszállításról szóló Interbus-megállapodás 23. cikke alapján létrehozott vegyes bizottságban elfoglalt álláspontja a mellékelt határozattervezeten és ajánlástervezeten alapul.

      Kelt Brüsszelben, 2010. március 11-én.

            a Tanács részéről

            az elnök

         J. BLANCO

      (1)  HL L 321., 2002.11.26., 11. o.
   Tervezet az autóbusszal végzett nemzetközi különjárati személyszállításról szóló Interbus-megállapodással létrehozott Vegyes Bizottság 1/2003 határozata
   (…)
   a bizottság eljárási szabályzatának elfogadásáról, valamint a megállapodás közúti fuvarozókra vonatkozó feltételekről szóló 1. mellékletének, a megállapodás autóbuszokra vonatkozó műszaki előírásokról szóló 2. mellékletének, és a megállapodás 8. cikkében említett szociális rendelkezésekre vonatkozó előírások kiigazításáról
   A VEGYES BIZOTTSÁG,
   tekintettel az autóbusszal végzett nemzetközi különjárati személyszállításról szóló Interbus-megállapodásra (1), és különösen annak 23. és 24. cikkére,
   mivel:

               (1)

               Az autóbusszal végzett nemzetközi különjárati személyszállításról szóló Interbus-megállapodás (a továbbiakban: a megállapodás) 23. cikkének (3) bekezdése értelmében a vegyes bizottságnak meg kell állapítania eljárási szabályzatát.

               (2)

               A megállapodás 24. cikke (2) bekezdésének c) pontjával összhangban a vegyes bizottság felel a megállapodás közúti fuvarozókra vonatkozó feltételekről szóló 1. mellékletének és az autóbuszokra vonatkozó műszaki előírásokról szóló 2. mellékletének kiigazításáért. A megállapodás 24. cikke (2) bekezdésének e) pontjával összhangban a vegyes bizottság felel továbbá a megállapodás 8. cikkében említett szociális rendelkezésekre vonatkozó előírásoknak az Unió jövőbeli intézkedéseinek beépítése céljából történő kiigazításáért,

         A KÖVETKEZŐKÉPPEN HATÁROZOTT:
   1. cikk
   A vegyes bizottság elfogadja az e határozat mellékletében foglalt eljárási szabályzatát.
   2. cikk
   A vegyes bizottság e határozat II. mellékletének megfelelően kiigazítja a megállapodás közúti fuvarozókra vonatkozó feltételekről szóló 1. mellékletét, az autóbuszokra vonatkozó műszaki előírásokról szóló 2. mellékletét, valamint a megállapodás 8. cikkében említett szociális rendelkezésekre vonatkozó előírásokat.

      Kelt Brüsszelben, …

            az elnök

            a titkár

      (1)  HL L 321., 2002.11.26., 13. o.
   I. MELLÉKLET

      Az autóbusszal végzett nemzetközi különjárati személyszállításról szóló Interbus-megállapodással létrehozott vegyes bizottság eljárási szabályzata

   1. cikk
   A vegyes bizottság elnevezése
   Az autóbusszal végzett nemzetközi különjárati személyszállításról szóló Interbus-megállapodás 23. cikke alapján létrehozott vegyes bizottság neve a továbbiakban: a bizottság.
   2. cikk
   Az elnökség
   (1)   A bizottság elnöke az Európai Unió nevében az Európai Bizottságnak (a továbbiakban: a Bizottság) képviselője.
   (2)   A bizottság elnökének feladatait az uniós delegáció vezetője – vagy amennyiben szükséges, a helyettese – látja el.
   (3)   A bizottság munkáját az elnök irányítja.
   3. cikk
   A delegációk
   (1)   Azon felek, amelyek tekintetében a megállapodás hatályba lépett (a továbbiakban: a felek) kinevezik képviselőiket a bizottságba. Az Unió delegációját a Bizottság képviselői alkotják, akiknek munkáját a tagállamok képviselői segítik.
   (2)   Minden fél kinevezi delegációjának vezetőjét, és amennyiben szükséges, vezetőhelyettesét.
   (3)   Minden fél új képviselőket nevezhet ki a bizottságba. A bizottság titkárát bármely változásról haladéktalanul írásban tájékoztatni kell.
   (4)   Az Európai Unió Tanácsa Főtitkárságának képviselői megfigyelőként részt vehetnek a bizottság ülésein. Az elnök a többi delegációvezető egyetértésével – annak érdekében, hogy konkrét témákban tájékoztatást adjanak – olyan személyeket is meghívhat a bizottság ülésére, akik a delegációknak nem tagjai.
   (5)   A felek legalább egy héttel az ülés előtt értesítik a bizottság titkárát delegációjuk összetételéről.
   4. cikk
   A Titkárság
   (1)   A bizottság Titkárságának feladatait a Bizottság egy képviselője látja el. A titkárt a bizottság elnöke nevezi ki, és a titkár addig látja el a titkári feladatokat, amíg új titkárt nem neveznek ki. Az elnök közli a többi féllel a titkár nevét és adatait.
   (2)   A titkár felel a delegációk közötti kommunikációért, beleértve a dokumentumok továbbítását is, valamint felügyeli a titkári munkát.
   5. cikk
   A bizottság ülései
   (1)   A bizottság legalább egy fél kérésére ül össze. A bizottságot az elnök hívja össze.
   (2)   Az elnök legalább 15 munkanappal az ülés kezdete előtt elküldi a többi delegáció vezetőjének az ülésről szóló értesítést, a tervezett napirendet és az ülés dokumentumait.
   (3)   Bármely fél kérheti, hogy bizonyos kérdések sürgős jellegének figyelembevétele érdekében az elnök a (2) bekezdésben említettnél rövidebb értesítési határidőt alkalmazzon.
   (4)   Amennyiben a delegációk vezetői másképp nem határoznak, a bizottság ülései nem nyilvánosak.
   (5)   A bizottság Brüsszelben ülésezik, kivéve, ha a felek megállapodnak abban, hogy az ülést máshol hívják össze.
   6. cikk
   A napirend
   (1)   Az elnök a titkár közreműködésével elkészíti az egyes ülések tervezett napirendjét, és a többi delegáció vezetőjével folytatott konzultációt követően meghatározza az ülés időpontját és helyszínét. Az elnök legalább 15 munkanappal az ülés kezdete előtt elküldi a többi delegáció vezetőjének a tervezett napirendet. A napirend mellé csatolni kell az összes szükséges munkadokumentumot.
   (2)   Az (1) bekezdésben megállapított értesítési határidőt az 5. cikk (3) bekezdésének megfelelően összehívott sürgős ülések esetében nem kell alkalmazni.
   (3)   Legkésőbb 24 órával az ülés kezdete előtt minden fél javasolhat az ideiglenes napirendre felveendő új napirendi ponto(ka)t. A napirendi pont felvételére vonatkozó kérelmeket az indok megjelölésével írásban kell elküldeni az elnöknek.
   (4)   Az ülés kezdetén a bizottság elfogadja a napirendet. A bizottság úgy határozhat, hogy a tervezett napirendben nem szereplő napirendi pontot vesz fel a napirendre.
   7. cikk
   Jogi aktusok elfogadása
   (1)   A megállapodás 23. cikkének (5) és (6) bekezdésével összhangban a bizottság a képviselt szerződő felek egyhangú szavazatával hozza meg határozatait. Az ajánlásokat – és különösen a megállapodás 24. cikke (2) bekezdésének g) pontjában említett ajánlásokat – a képviselt felek delegációinak konszenzusával fogadják el. A határozatok és az ajánlások a „határozat” vagy „ajánlás” címet viselik, amelyet sorszám, az elfogadás időpontja, valamint a tartalom megjelölése követ.
   (2)   A bizottság határozatain és ajánlásain az elnök és a titkár aláírása szerepel. A határozatokat és az ajánlásokat a titkár elküldi a többi delegációvezetőnek.
   (3)   Bármely fél úgy határozhat, hogy a bizottság által elfogadott valamely jogi aktust közzéteszi.
   (4)   A bizottság jogi aktusai írásbeli eljárással fogadhatók el, amennyiben a delegációk vezetői ebben állapodnak meg. Az elnökség benyújtja a jogi aktus tervezetét a többi delegáció vezetőjének, akik válaszukban jelzik, hogy elfogadják-e a tervezetet, vagy nem, javasolják-e annak módosítását, vagy azt, ha több időre van szükségük a tervezet mérlegeléséhez. Ha a tervezetet elfogadják, az elnök az (1) és (2) bekezdéssel összhangban véglegesíti a határozatot vagy az ajánlást.
   (5)   Az ajánlásokat és a határozatokat angol, francia és német nyelven készítik el, és ezek a szövegek egyaránt hitelesek. Minden fél felel az ajánlásoknak és a határozatoknak a saját hivatalos nyelvére vagy nyelveire történő helyes lefordításáért. Az Unió nyelveire történő fordítást a Bizottság végzi.
   8. cikk
   Jegyzőkönyv
   (1)   A titkár – az elnök felelőssége mellett – az ülést követő 15 munkanapon belül elkészíti a bizottság minden egyes ülésének jegyzőkönyvét.
   (2)   A jegyzőkönyvben az egyes napirendi pontok tekintetében általában a következőket kell feltüntetni:

               —

               a bizottsághoz benyújtott dokumentumok adatai,

               —

               azok a nyilatkozatok, amelyeknek rögzítését valamelyik fél kéri,

               —

               a meghozott határozatok, a megtett ajánlások és az elfogadott következtetések.

         (3)   A jegyzőkönyvtervezetet a 7. cikk (4) bekezdésében említett írásbeli eljárásnak megfelelően jóváhagyásra benyújtják a bizottságnak. Ha ez az eljárás nem zárul le, a jegyzőkönyvet a bizottság a következő ülésén fogadja el.
   (4)   Amint a jegyzőkönyvet a bizottság elfogadta, azt az elnök és a titkár aláírja, és a titkár megőrzi. A jegyzőkönyv egy-egy példányát a titkár elküldi a többi delegáció vezetőjének.
   9. cikk
   Titoktartás
   A 7. cikk (3) bekezdésében a jogi aktusok közzétételére vonatkozóan megállapított rendelkezés ellenére a bizottság tanácskozásaira és dokumentumaira a szakmai titoktartás kötelezettsége vonatkozik.
   10. cikk
   Kiadások
   (1)   Minden fél viseli a bizottság ülésein való részvétellel kapcsolatban felmerült kiadásait.
   (2)   A bizottság határoz az elnök által a 3. cikk (4) bekezdésével összhangban meghívott személyek megbízatásaival kapcsolatos kiadások megtérítéséről.
   11. cikk
   Levelezés
   A bizottság elnökének vagy a bizottság elnöke által küldött valamennyi levelet a bizottság titkárának kell küldeni. A titkár minden delegációnak elküldi a megállapodással kapcsolatos levelezés másolatait.
   12. cikk
   Nyelvek
   A bizottság ülésein és dokumentumaiban használt nyelvről a bizottság határoz. Az ülésnek otthont adó fél nem köteles a többi nyelvre történő tolmácsolást biztosítani.
   II. MELLÉKLET

      A megállapodás közúti fuvarozókra vonatkozó feltételekről szóló 1. mellékletének, az autóbuszokra vonatkozó műszaki előírásokról szóló 2. mellékletének, valamint a megállapodás 8. cikkében említett szociális rendelkezésekre vonatkozó előírások kiigazítása
       (1)

   1.   A megállapodás közúti fuvarozókra vonatkozó feltételekről szóló 1. mellékletének kiigazítása
   A megállapodás 1. melléklete az alábbi uniós jogi aktusokkal egészülnek ki:

      „Az Európai Parlament és a Tanács 2009. október 21-i 1071/2009/EK rendelete a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről (HL L 300., 2009.11.14., 51. o.)”

   2.   A megállapodás autóbuszokra vonatkozó műszaki előírásokról szóló 2. mellékletének kiigazítása

               1.

               A megállapodás 2. mellékletének 1. cikke a), b), c) és d) pontjának helyébe a következő szöveg lép:

                           „a)

                           A gépjárművek és pótkocsijuk időszakos műszaki vizsgálata

                                       —

                                       Az Európai Parlament és a Tanács 2009. május 6-i 2009/40/EK irányelve a gépjárművek és pótkocsijuk időszakos műszaki vizsgálatáról (átdolgozás) (HL L 141., 2009.6.6., 12. o.);

                                       —

                                       A 2003. április 3-i 2003/26/EK bizottsági irányelvvel (HL L 90., 2003.4.8., 37. o.) módosított, a Közösség területén közlekedő haszongépjárművek közlekedésre alkalmasságának országúti műszaki ellenőrzéséről szóló, 2000. június 6-i 2000/30/EK európai parlamenti és tanácsi irányelv (HL L 203., 2000.8.10., 1. o.);

                           b)

                           Sebességkorlátozó eszközök

                                       —

                                       A Tanács 1992. február 10-i 92/6/EGK irányelve a Közösségben egyes gépjármű-kategóriákra sebességkorlátozó készülékek felszereléséről és használatáról (HL L 57., 1992.3.2., 27. o.), melyet legutóbb módosított: Az Európai Parlament és a Tanács 2002. november 5-i 2002/85/EK irányelve a Közösségben egyes gépjármű-kategóriákra sebességkorlátozó készülékek felszereléséről és használatáról szóló 92/6/EGK tanácsi irányelv módosításáról (HL L 327., 2002.12.4., 8. o.)

                           c)

                           Legnagyobb méretek és legnagyobb össztömegek

                                       —

                                       A Tanács 1996. július 25-i 96/53/EK irányelve a Közösségen belül közlekedő egyes közúti járművek nemzeti és a nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról (HL L 235., 1996.9.17., 59. o.), melyet legutóbb módosított: Az Európai Parlament és a Tanács 2002. február 18-i 2002/7/EK irányelve a Közösségen belül közlekedő egyes közúti járművek nemzeti és nemzetközi forgalomban megengedett legnagyobb méreteinek, valamint a nemzetközi forgalomban megengedett legnagyobb össztömegének megállapításáról szóló 96/53/EK tanácsi irányelv módosításáról (HL L 67., 2002.3.9., 47. o.);

                                       —

                                       A 2003. március 21-i 2003/19/EK bizottsági irányelvvel (HL L 79., 2003.3.26., 6. o.) módosított, a gépjárművek és pótkocsijaik egyes kategóriáinak tömegéről és méreteiről, valamint a 70/156/EGK irányelv módosításáról szóló, 1997. július 22-i 97/27/EK európai parlamenti és tanácsi irányelv (HL L 233., 1997.8.25., 1. o.)

                           d)

                           A közúti közlekedésben alkalmazott menetíró készülékek

                                       —

                                       A legutóbb a közúti közlekedésben használt menetíró készülékekről szóló 3821/85/EGK tanácsi rendeletnek a műszaki fejlődésre figyelemmel történő tizedik kiigazításáról szóló, 2009. december 16-i 1266/2009/EU bizottsági rendelettel (HL L 339., 2009.12.22., 3. o.) módosított, a közúti közlekedésben használt menetíró készülékekről szóló, 1985. december 20-i 3821/85/EGK tanácsi rendelet (HL L 370., 1985.12.31., 8. o.) vagy az AETR-megállapodásban és csatolt jegyzőkönyveiben megállapított szabályok.”

               2.

               A megállapodás 2. mellékletének 2. cikke a következőképpen módosul:

                           a)

                           az első bekezdés után és a táblázat elé a következő szöveg kerül beillesztésre:

                                       „Kipufogógázok

                                                   —

                                                   A legutóbb a járművek hajtására használt sűrítéses gyújtású motorok gáz-halmazállapotú szennyező anyag- és légszennyezőrészecske-kibocsátása, valamint a járművek hajtására használt, földgáz- vagy PB-gázüzemű külső gyújtású motorok gáz-halmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről szóló 88/77/EGK irányelvnek a műszaki fejlődéshez történő hozzáigazításáról szóló, 2001. április 10-i 2001/27/EK bizottsági irányelvvel (HL L 107., 2001.4.18., 10. o.) módosított, a járművek hajtására használt sűrítéses gyújtású motorok gáz-halmazállapotú szennyező anyag- és légszennyezőrészecske-kibocsátása, valamint a járművek hajtására használt, földgáz- vagy PB-gázüzemű külső gyújtású motorok gáz-halmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről szóló, 1987. december 3-i, 88/77/EGK tanácsi irányelv (HL L 36., 1988.2.9., 33. o.)

                                                   —

                                                   A legutóbb a 2008. július 18-i 2008/74/EK bizottsági irányelvvel (HL L 192., 2008.7.19., 51. o.) módosított, a járművek hajtására használt sűrítéses gyújtású motorok gázhalmazállapotú szennyező anyag- és légszenynyező részecske-kibocsátása, valamint a járművek hajtására használt, földgáz- vagy PB-gázüzemű külső gyújtású motorok gáz-halmazállapotú szennyező anyag-kibocsátása elleni intézkedésekre vonatkozó tagállami jogszabályok közelítéséről szóló, 2005. szeptember 28-i 2005/55/EK európai parlamenti és tanácsi irányelv (HL L 275., 2005.10.20., 1. o.)

                                                   —

                                                   Az Európai Parlament és a Tanács 2009. június 18-i 595/2009/EK rendelete a nehéz tehergépjárművek kibocsátásai (Euro VI) tekintetében a gépjárművek és motorok típusjóváhagyásáról, a járművek javítására és karbantartására vonatkozó információkhoz való hozzáférésről, a 715/2007/EK rendelet és a 2007/46/EK irányelv módosításáról, valamint a 80/1269/EGK, a 2005/55/EK és a 2005/78/EK irányelv hatályon kívül helyezéséről (HL L 188., 2009.7.18., 1. o.);

                                       Füst

                                                   —

                                                   A legutóbb a 2005. március 7-i 2005/21/EK bizottsági irányelvvel (HL L 61., 2005.3.8., 25. o.) módosított, a járművekben használt dízelmotorok szennyező anyag-kibocsátása elleni intézkedésekre vonatkozó tagállami jogszabályok közelítéséről szóló, 1972. augusztus 2-i 72/306/EGK tanácsi irányelv (HL L 190., 1972.8.20., 1. o.)

                                       Zajkibocsátás

                                                   —

                                                   A legutóbb a 2007. június 14-i 2007/34/EK bizottsági irányelvvel (HL L 155., 2007.6.15., 49. o.) módosított, a gépjárművek megengedett zajszintjére és kipufogórendszereire vonatkozó tagállami jogszabályok közelítéséről szóló, 1970. február 6-i 70/157/EGK tanácsi irányelv (HL L 42., 1970.2.23., 16. o.)

                                       Fékberendezések

                                                   —

                                                   A legutóbb a gépjárművek és pótkocsijaik egyes kategóriáinak fékberendezéseire vonatkozó tagállami jogszabályok közelítéséről szóló 71/320/EGK tanácsi irányelvnek a műszaki fejlődéshez történő hozzáigazításáról szóló, 2002. október 1-jei 2002/78/EK bizottsági irányelvvel (HL L 267., 2002.10.4., 23. o.) módosított, a gépjárművek és pótkocsijaik egyes kategóriáinak fékberendezéseire vonatkozó tagállami jogszabályok közelítéséről szóló, 1971. július 26-i 71/320/EGK tanácsi irányelv (HL L 202., 1971.9.6., 37. o.);

                                       Gumiabroncsok

                                                   —

                                                   A legutóbb a 2005. február 16-i 2005/11/EK bizottsági irányelvvel (HL L 46., 2005.2.17., 42. o.) módosított, a gépjárművek és pótkocsijaik gumiabroncsairól és azok felszereléséről szóló, 1992. március 31-i 92/23/EGK tanácsi irányelv (HL L 129., 1992.5.14., 95. o.)

                                       Világító és fényjelző berendezések

                                                   —

                                                   A legutóbb a gépjárművek és pótkocsijaik világító és fényjelző berendezéseinek felszereléséről szóló 76/756/EGK tanácsi irányelvnek a műszaki fejlődéshez való hozzáigazítása céljából történő módosításáról szóló, 2008. szeptember 24-i 2008/89/EK bizottsági irányelvvel (HL L 257., 2008.9.25., 14. o.) módosított, a gépjárművek és pótkocsijuk világító és fényjelző berendezéseinek felszerelésére vonatkozó tagállami jogszabályok közelítéséről szóló, 1976. július 27-i tanácsi irányelv (HL L 262., 1976.9.27., 1. o.);

                                       Tüzelőanyag-tartályok

                                                   —

                                                   A legutóbb a 2006. február 17-i 2006/20/EK bizottsági irányelvvel (HL L 48., 2006.2.18., 16. o.) módosított, a gépjárművek és pótkocsijaik üzemanyag-tartályairól és hátsó aláfutásgátlóiról szóló, 1970. március 20-i 70/221/EGK tanácsi irányelv (HL L 76., 1970.4.6., 23. o.)

                                       Visszapillantó tükrök

                                                   —

                                                   A legutóbb a 2005. március 29-i 2005/27/EK bizottsági irányelvvel (HL L 81., 2005.3.30., 44. o.) módosított, a közvetett látást biztosító eszközök és az ilyen eszközökkel felszerelt járművek típusjóváhagyására vonatkozó tagállami jogszabályok közelítéséről, a 70/156/EGK irányelv módosításáról és a 71/127/EGK irányelv hatályon kívül helyezéséről szóló, 2003. november 10-i 2003/97/EK európai parlamenti és tanácsi irányelv (HL L 25., 2004.1.29., 1. o.);

                                       Biztonsági övek – Beszerelés

                                                   —

                                                   A legutóbb a 2005. szeptember 7-i 2005/40/EK európai parlamenti és tanácsi irányelvvel (HL L 255., 2005.9.30., 146. o.) módosított, a gépjárművek biztonsági öveire és utasbiztonsági rendszereire vonatkozó tagállami jogszabályok közelítéséről szóló, 1977. június 28-i 77/541/EGK tanácsi irányelv (HL L 220., 1977.8.29., 95. o.);

                                       Biztonsági övek – A biztonsági övek rögzítései

                                                   —

                                                   A legutóbb a 2005. szeptember 7-i 2005/41/EK európai parlamenti és tanácsi irányelvvel (az HL L 255., 2005.9.30., 149. o.) módosított, a gépjárművek biztonsági öveire és utasbiztonsági rendszereire vonatkozó tagállami jogszabályok közelítéséről szóló, 1975. december 18-i 76/115/EGK tanácsi irányelv (HL L 24., 1976.1.30., 6. o.);

                                       Ülések

                                                   —

                                                   A legutóbb a 2005. szeptember 7-i 2005/39/EK európai parlamenti és tanácsi irányelvvel (HL L 255., 2005.9.30., 143. o.) módosított, gépjárművek belső berendezéseire (ülések és rögzítésük szilárdsága) vonatkozó tagállami jogszabályok közelítéséről szóló, 1974. július 22-i 74/408/EGK tanácsi irányelv (HL L 221., 1974.8.12., 1. o.);

                                       Utastér kialakítás (tűzterjedés megakadályozása)

                                                   —

                                                   Az Európai Parlament és a Tanács 1995. október 24-i 95/28/EK irányelve egyes gépjármű-kategóriák belső kialakításában használt anyagok égési tulajdonságairól (HL L 281., 1995.11.23., 1. o.);

                                       Utastér elrendezése (vészkijáratok, megközelíthetőségük, ülőhelyméretek, a felépítmény ellenálló képessége, stb.)

                                                   —

                                                   Az Európai Parlament és a Tanács 2001. november 20-i 2001/85/EK irányelve a személyszállításra használt, a vezetőülésen kívül több mint nyolc ülőhelyet tartalmazó járművekre vonatkozó különleges rendelkezésekről, valamint a 70/156/EGK és a 97/27/EK irányelv módosításáról (HL L 42., 2002.2.13., 1. o.);”

                           b)

                           A táblázat helyébe az alábbi táblázat lép:

                                       „Téma

                                       ENSZ-EGB-előírás/utolsó módosítások

                                       Uniós jogi aktus (eredeti – legutóbbi módosítás)

                                       Kipufogógázok

                                       49/01
                                       49/02. A. típusjóváhagyás
                                       49/02. B. típusjóváhagyás

                                       A 88/77/EGK irányelv
                                       2001/27/EK irányelv
                                       A 2005/55/EK irányelv
                                       A 2008/74/EK irányelv
                                       Az 595/2009/EK rendelet

                                       Füst

                                       24/03

                                       A 72/306/EGK irányelv
                                       A 2005/21/EK irányelv

                                       Zajkibocsátás

                                       51/02

                                       A 70/157/EGK irányelv
                                       2007/34/EK irányelv

                                       Fékberendezések

                                       13/11

                                       A 71/320/EGK irányelv
                                       A 2002/78/EK irányelv

                                       Gumiabroncsok

                                       54

                                       A 92/23/EGK irányelv
                                       A 2005/11/EK irányelv

                                       Világító és fényjelző berendezések

                                       48/01

                                       A 76/756/EGK irányelv
                                       A 2007/35/EK irányelv

                                       Tüzelőanyag-tartályok

                                       34/02
                                       67/01
                                       110

                                       A 70/221/EGK irányelv
                                       A 2006/20/EK irányelv

                                       Visszapillantó tükrök

                                       46/01

                                       A 2003/97/EK irányelv
                                       A 2005/27/EK irányelv

                                       Biztonsági övek – Beszerelés

                                       16/06

                                       A 77/541/EGK irányelv
                                       A 2005/40/EK irányelv

                                       Biztonsági övek – Rögzítések

                                       14/07

                                       A 76/115/EGK irányelv
                                       A 2005/41/EK irányelv

                                       Ülések

                                       17/08
                                       80/01

                                       A 74/408/EGK irányelv
                                       A 2005/39/EK irányelv

                                       Utastér kialakítás (tűzterjedés megakadályozása)

                                       118

                                       A 95/28/EK irányelv

                                       Utastér elrendezése (vészkijáratok, megközelíthetőségük, ülőhelyméretek)

                                       107.02

                                       A 2001/85/EK irányelv

                                       Borulásvédelem

                                       66.01

                                       A 2001/85/EK irányelv”

         3.   A megállapodás 8. cikkében említett szociális rendelkezésekre vonatkozó előírások kiigazítása

               1.

               A Közösség területén közlekedő haszongépjárművek közlekedésre alkalmasságának országúti műszaki ellenőrzéséről szóló, 2000. június 6-i 2000/30/EK európai parlamenti és tanácsi irányelvnek (HL L 203., 2000.8.10., 1. o.) a jogi aktusok felsorolásába való felvételét követően a megállapodás 2. mellékletének 8. cikkét, valamint a megállapodás IIa. és IIb. mellékletét el kell hagyni.

               2.

               A megállapodás 8. cikkében felsorolt uniós jogi aktusok helyébe az alábbi uniós jogi aktusok lépnek: (2)

                           „—

                           A legutóbb az autóbusszal végzett személyszállítás nemzetközi piacához való hozzáférés közös szabályairól és az 561/2006/EK rendelet módosításáról szóló, 2009. október 21-i 1073/2009/EK európai parlamenti és tanácsi rendelettel (HL L 300., 2009.11.14., 88. o.) módosított, a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről szóló, 2006. március 15-i 561/2006/EK európai parlamenti és tanácsi rendelet (HL L 102., 2006.4.11., 1. o.);

                           —

                           A legutóbb a közúti közlekedésben használt menetíró készülékekről szóló 3821/85/EGK tanácsi rendeletnek a műszaki fejlődésre figyelemmel történő tizedik kiigazításáról szóló, 2009. december 16-i 1266/2009/EU bizottság rendelettel (HL L 339., 2009.12.22., 3. o.) módosított, a közúti közlekedésben használt menetíró készülékekről szóló, 1985. december 20-i 3821/85/EGK tanácsi rendelet (HL L 370., 1985.12.31., 8. o.);

                           —

                           A legutóbb a közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről szóló 2006/22/EK európai parlamenti és tanácsi irányelv III. mellékletének módosításáról szóló, 2009. január 30-i 2009/5/EK bizottsági irányelvvel (HL L 29., 2009.1.31., 45. o.) módosított, a közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről és a 88/599/EGK tanácsi irányelv hatályon kívül helyezéséről szóló, 2006. március 15-i, 2006/22/EK európai parlamenti és tanácsi irányelv (HL L 102., 2006.4.11., 35. o.);

                           —

                           A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv (HL L 299., 2003.11.18., 9. o.);

                           —

                           Az Európai Parlament és a Tanács 2002. március 11-i 2002/15/EK irányelve a közúti szállításban utazó tevékenységet végző személyek munkaidejének szervezéséről (HL L 80., 2002.3.23., 35. o.);

                           —

                           Az Európai Parlament és a Tanács 2003. július 15-i 2003/59/EK irányelve egyes közúti árufuvarozást vagy személyszállítást végző járművek vezetőinek alapképzéséről és továbbképzéséről, valamint a 3820/85/EGK tanácsi rendelet és a 91/439/EGK, illetve a 76/914/EGK tanácsi irányelv módosításáról (HL L 226., 2003.9.10., 4. o.).”

      (1)  A jogi aktusok aktualizálása az Európai Unió által 2009. december 31-ig elfogadott új intézkedéseket veszi figyelembe.

      (2)  A jogi aktusok aktualizálása a Közösség által 2009. december 31-ig elfogadott új intézkedéseket veszi figyelembe.
   Tervezet Az autóbusszal végzett nemzetközi különjárati személyszállításról szóló Interbus-megállapodással létrehozott vegyes bizottság 1/2003 ajánlása
   (…)
   a megállapodás 2. mellékletének 1. és 2. cikkében foglalt rendelkezések ellenőrzésének megkönnyítése érdekében az autóbuszokra vonatkozó műszaki jelentés használatáról
   A VEGYES BIZOTTSÁG,
   tekintettel az autóbusszal végzett nemzetközi különjárati személyszállításról szóló Interbus-megállapodásra és különösen annak 23. és 24. cikkére,
   mivel:

               (1)

               Az autóbusszal végzett nemzetközi különjárati személyszállításról szóló Interbus-megállapodás (a továbbiakban: a megállapodás) 2003. január 1-jén hatályba lépett.

               (2)

               A megállapodás 24. cikke (1) bekezdésével összhangban a vegyes bizottság biztosítja a megállapodás megfelelő végrehajtását. E célból ajánlást kell készíteni, amely a megállapodás 2. mellékletének 1. és 2. cikkében foglalt rendelkezések ellenőrzésének megkönnyítése érdekében az autóbuszokra vonatkozó műszaki jelentés használatát javasolja.

         AJÁNLJA,
   hogy a megállapodásnak az Unión kívüli szerződő felei a 2. melléklet 1. és 2. cikkében foglalt rendelkezések hatálya alá tartozó autóbuszok tekintetében használják az ezen ajánlás mellékletében szereplő minta szerinti műszaki jelentést.

      Kelt Brüsszelben,

            az elnök

            a titkár

   MELLÉKLET

               Műszaki jelentés autóbuszokról

               A jármű gyártmánya és típusa

               Rendszám és országjelzés

               Első nyilvántartásba vétel dátuma

               Alvázszám

               Uniós jogszabály

               ENSZ-EGB előírás

               Jóváhagyási szám

               A járművön szereplő jelzés

               Sebességkorlátozó eszköz

               A legutóbb a 2002/85/EK irányelvvel módosított 92/6/EGK irányelv

               —

               Legnagyobb méretek

               A legutóbb a 2002/7/EK irányelvvel módosított 96/53/EGK irányelv A legutóbb a 2003/19/EK irányelvvel módosított 97/27/EK irányelv

               —

               Menetíró készülék (tachográf)

               A legutóbb a 1266/2009/EU rendelettel módosított 3821/85/EGK rendelet

               —

               Kipufogógázok

               A legutóbb a 2001/27/EK irányelvvel módosított 88/77/EGK irányelv
               A legutóbb a 2008/74/EK irányelvvel módosított 2005/55/EK irányelv
               Az 595/2009/EK rendelet

               49/01
               49/02. A. típusjóváhagyás
               49/02. B. típusjóváhagyás

               Füst

               A legutóbb a 2005/21/EK irányelvvel módosított 72/306/EGK irányelv

               24/03

               Zajkibocsátás

               A legutóbb a 2007/34/EK irányelvvel módosított 70/157/EGK irányelv

               51/02

               Fékberendezések

               A legutóbb a 2002/78/EK irányelvvel módosított 71/320/EGK irányelv

               13/11

               Gumiabroncsok

               A legutóbb a 2005/11/EK irányelvvel módosított 92/23/EGK irányelv

               54

               Világító és fényjelző berendezések

               A legutóbb a 2008/89/EK irányelvvel módosított 76/756/EGK irányelv

               48/01

               Tüzelőanyag-tartályok

               A legutóbb a 2006/20/EK irányelvvel módosított 70/221/EGK irányelv

               34/02
               67/01
               110

               Visszapillantó tükrök

               A legutóbb a 2005/27/EK irányelvvel módosított 2003/97/EK irányelv

               46/01

               Biztonsági övek – Beszerelés

               A legutóbb a 2005/40/EK irányelvvel módosított 77/541/EGK irányelv

               16/06

               Biztonsági övek – Rögzítések

               A legutóbb a 2005/41/EK irányelvvel módosított 76/115/EGK irányelv

               14/07

               Ülések

               A legutóbb a 2005/39/EK irányelvvel módosított 74/408/EGK irányelv

               17/08
               80/01

               Utastér kialakítás (tűzterjedés megakadályozása)

               A 95/28/EK irányelv

               118

               Utastér elrendezése (vészkijáratok, megközelíthetőségük, ülőhely- méretek)

               A 2001/85/EK irányelv

               107.02

               Borulásvédelem

               A 2001/85/EK irányelv

               66.01


title: 2008/634/EK: A tagállamok kormányainak képviselői által közös megállapodás révén meghozott 2008. június 18-i határozat az Európai Innovációs és Technológiai Intézet (EIT) székhelyének elhelyezkedéséről.

text:
               2.8.2008

               HU

               Az Európai Unió Hivatalos Lapja

               L 206/16

      A TAGÁLLAMOK KORMÁNYAINAK KÉPVISELŐI ÁLTAL KÖZÖS MEGÁLLAPODÁS RÉVÉN MEGHOZOTT

   2008. június 18-i
   határozat az Európai Innovációs és Technológiai Intézet (EIT) székhelyének elhelyezkedéséről.
   (2008/634/EK)
   A TAGÁLLAMOK KORMÁNYAINAK KÉPVISELŐI,
   tekintettel az Európai Közösséget létrehozó szerződés 289. cikkére,
   mivel:

               (1)

               Az Európai Innovációs és Technológiai Intézet létrehozásáról szóló, 2008. március 11-i 294/2008/EK európai parlamenti és tanácsi rendelet (1) határozott az Európai Innovációs és Technológiai Intézet létrehozásáról.

               (2)

               Az Intézet székhelyének elhelyezkedését meg kell határozni,

         A KÖVETKEZŐKÉPPEN HATÁROZOTT:
   1. cikk
   Az Európai Innovációs és Technológiai Intézet (EIT) székhelye Budapest.
   2. cikk
   Az Európai Unió Hivatalos Lapjában kihirdetendő ezen határozat a kihirdetésének napján lép hatályba.

      Kelt Brüsszelben, 2008. június 18-án.

            az elnök

         M. KUCLER DOLINAR

      (1)  HL L 97., 2008.4.9., 1. o.


title: A Tanács 2010/53/KKBP határozata ( 2009. november 30. ) az Ausztrália és az Európai Unió közötti, a minősített adatok biztonságáról szóló megállapodás megkötéséről

text:
               30.1.2010

               HU

               Az Európai Unió Hivatalos Lapja

               L 26/30

         A TANÁCS 2010/53/KKBP HATÁROZATA
   (2009. november 30.)
   az Ausztrália és az Európai Unió közötti, a minősített adatok biztonságáról szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2009. március 9-i ülésén úgy határozott, hogy felhatalmazza az elnökséget arra, hogy – a főtitkár/főképviselő közreműködésével és a Bizottság teljes mértékű bevonásával – az Európai Unióról szóló szerződés 24. cikkének megfelelően tárgyalásokat kezdjen Ausztráliával egy információbiztonsági megállapodás megkötéséről.

               (2)

               A tárgyalások megkezdésére vonatkozó felhatalmazást követően az elnökség a főtitkár/főképviselő segítségével tárgyalásokat folytatott Ausztráliával a minősített adatok biztonságáról szóló megállapodásról.

               (3)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Ausztrália és az Európai Unió közötti, a minősített adatok biztonságáról szóló megállapodást az Európai Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. november 30-án.

            a Tanács részéről

            az elnök

         B. ASK

    ---documentbreak---

               30.1.2010

               HU

               Az Európai Unió Hivatalos Lapja

               L 26/31

         FORDÍTÁS
   MEGÁLLAPODÁS
   Ausztrália és az Európai Unió között a minősített adatok biztonságáról
   AUSZTRÁLIA,
   valamint
   AZ EURÓPAI UNIÓ (a továbbiakban: „az EU”)
   a továbbiakban: a Felek,
   TEKINTETTEL ARRA, hogy a Felek közös célja, hogy saját biztonságukat minden formában megerősítsék, valamint hogy a biztonság térségében gondoskodjanak polgáraik magas szintű védelméről;
   TEKINTETTEL ARRA, hogy a Felek egyetértenek abban, hogy a biztonsági vonatkozású, közös érdekű kérdéseket illetően konzultációkat kell folytatniuk egymással és fejleszteniük kell az együttműködést;
   TEKINTETTEL ARRA, hogy mindez szükségessé teszi a minősített információnak a Felek közötti folyamatos cseréjét;
   FELISMERVE, HOGY a teljes körű, hatékony konzultációhoz és együttműködéshez szükség lehet Ausztrália és az EU minősített adataihoz való hozzáférésre, valamint a minősített adatoknak a Felek közötti cseréjére;
   TUDATÁBAN ANNAK, hogy a minősített adatokhoz való hozzáférés, valamint azok cseréje megfelelő biztonsági intézkedéseket tesz szükségessé;
   MIVEL Ausztrália és az EU 2008. október 29-én elindította a közös célkitűzéseiket támogató partnerségi keretet;
   MIVEL a partnerségi keret 1. célkitűzése kifejezetten rendelkezik a minősített adatok biztonságáról szóló megállapodásról folytatandó tárgyalások megkezdéséről,
   A KÖVETKEZŐKBEN ÁLLAPODTAK MEG:
   1. cikk
   Hatály
   (1)   A két- és többoldalú párbeszéd megerősítésére, valamint a közös külpolitikai és biztonsági érdekek támogatását szolgáló együttműködésre irányuló célkitűzés megvalósítása érdekében, e megállapodás a Felek által átadott vagy egymás között kicserélt, a 2. cikk a) pontjában meghatározottak szerinti minősített adatokra alkalmazandó.
   (2)   A Felek kölcsönösen védik a másik féltől kapott minősített információkat – különösen az engedély nélküli hozzáférhetővé tételével szemben.
   (3)   Mindkét fél saját törvényi, rendeleti és közigazgatási rendelkezéseinek megfelelően hajtja végre az e megállapodás szerinti kötelezettségeit.
   2. cikk
   Fogalommeghatározások
   E megállapodás alkalmazásában:
   a)   „minősített adatok”: valamennyi, a Felek által rendelkezésre bocsátott, biztonsági minősítéssel ellátott információ (a 4. cikkben előírtaknak megfelelően), amelyek engedély nélküli hozzáférhetővé tétele különböző mértékben sértheti a Felek érdekeit. Az adatok lehetnek szóbeliek, vizuális, elektronikus vagy mágneses formátumúak, lehetnek okmányok vagy anyagi jellegűek, beleértve a berendezéseket és technológiákat, a másolatokat és a fordításokat is;
   b)   „az EU”: az Európai Unió Tanácsa (a továbbiakban: a Tanács), a főtitkár/főképviselő és a Tanács Főtitkársága, valamint az Európai Közösségek Bizottsága (a továbbiakban: az Európai Bizottság);
   c)   „átadó fél”: a minősített információkat a másik fél rendelkezésére bocsátó fél;
   d)   „átvevő fél”: a másik féltől minősített adatokat átvevő fél;
   e)   „biztonsági minősítés”: az információnak az átadó fél által adott megjelölése, amely az adat azon legkisebb védelmi szintjét jelöli, amelyet biztosítani kell az olyan hozzáférhetővé tétel megakadályozásának érdekében, amely negatív következményekkel járhat az átadó félre nézve. A Felek biztonsági minősítéseit a 4. cikk tartalmazza;
   f)   „szükséges ismeret elve”: az az elv, amely szerint a minősített adatokhoz való hozzáférést azokra kell korlátozni, akiknek hivatalos feladataik ellátásához szükségük van az ilyen információkra;
   g)   „harmadik fél”: a Feleken kívüli személyek vagy jogalanyok;
   h)   „vállalkozó”: termékértékesítési vagy szolgáltatásnyújtási szerződés megkötésére jogosult (az Ausztrália vagy az Európai Unió által munkaszerződés útján foglalkoztatottaktól eltérő) személy vagy jogalany; a kifejezés az alvállalkozókat is magában foglalja.
   3. cikk
   A védelem szintje
   Annak biztosítása érdekében, hogy az e megállapodás hatálya alatt kicserélt minősített adatok azonos szintű védelemben részesüljenek, mindkét fél, továbbá az e megállapodás 2. cikkének b) pontjában meghatározott intézmények saját törvényi, rendeleti és közigazgatási rendelkezéseikben előírt és a 12. cikk alapján kidolgozandó biztonsági intézkedésekben is tükröződő biztonsági alapelvekre és minimumszabályokra épülő biztonsági rendszert és biztonsági intézkedéseket vezetnek be.
   4. cikk
   Biztonsági minősítések
   (1)   A minősített adatokat az alábbi biztonsági minősítésekkel kell ellátni:

               a)

               Ausztrália esetében a minősített adatok jelölése TOP SECRET, SECRET vagy HIGHLY PROTECTED, CONFIDENTIAL vagy PROTECTED, RESTRICTED, vagy X-IN-CONFIDENCE.

               b)

               Az EU esetében a minősített adatok jelölése TRES SECRET UE/EU TOP SECRET, SECRET UE, CONFIDENTIEL UE vagy RESTREINT UE.

         (2)   Az egymásnak megfelelő biztonsági minősítések az alábbiak:

               az Európai Unió részéről

               Ausztrália részéről

               TRES SECRET UE/EU TOP SECRET

               TOP SECRET

               SECRET UE

               SECRET vagy HIGHLY PROTECTED

               CONFIDENTIEL UE

               CONFIDENTIAL vagy PROTECTED

               RESTREINT UE

               RESTRICTED vagy X-IN-CONFIDENCE

         (3)   Minősített adatok átadása előtt az átadó fél biztonsági minősítéssel és az átadó fél nevét feltüntető bélyegzővel, jellel vagy egyéb megjelöléssel látja el a minősített adatot.
   (4)   Az átadó fél ezenfelül olyan jelöléssel is elláthatja a minősített adatokat, amely tartalmazza az azok használatára, hozzáférhetővé tételére, átadására és az átvevő fél általi hozzáférésre vonatkozó korlátozásokat. Az átvevő félnek minden ilyen korlátozást be kell tartania.
   5. cikk
   A minősített adatok védelme
   Mindkét fél köteles:

               a)

               gondoskodni a másik fél által részére átadott minősített adatok őrzésére szolgáló létesítmények biztonságáról, valamint biztosítani, hogy valamennyi ilyen létesítmény tekintetében minden szükséges intézkedést megtesznek a másik fél által a megállapodás értelmében átadott minősített adatok ellenőrzése, védelme és megőrzése érdekében;

               b)

               biztosítani, hogy az e megállapodás értelmében kicserélt minősített adatoknak az átadó fél által adott biztonsági minősítése megmaradjon, és hogy az átadó fél előzetes írásbeli engedélye nélkül ne minősítsék vissza, vagy a minősítést ne oldják fel;

               c)

               az átadó féltől kapott minősített adatoknak legalább azzal egyenértékű védelmi szintet biztosítani, mint amelyet a saját, a 4. cikk (2) bekezdésében szereplő megfelelő biztonsági minősítéssel ellátott minősített adatának biztosítana;

               d)

               gondoskodni arról, hogy e minősített adatokat ne használják fel az átadó fél által meghatározottól, valamint attól eltérő célra, amelyre az adatot átadták;

               e)

               tartózkodni az ilyen minősített adatok harmadik felek, illetve a 2. cikk b) pontjában nem említett uniós intézmények vagy jogalanyok számára történő, az átadó fél előzetes írásbeli engedélye nélküli hozzáférhetővé tételétől;

               f)

               gondoskodni arról, hogy a minősített adatokhoz csak azon személyek férjenek hozzá, akiknek hivatalos feladataik ellátásához van szükségük az ilyen adatokra, és akik szükség szerint az adott minősített adatokhoz való hozzáférésnek megfelelő szintű biztonsági ellenőrzésen estek át;

               g)

               biztosítani, hogy a minősített adatokhoz hozzáféréssel rendelkező minden személy tájékoztatást kapjon az adatoknak – az adott fél törvényi, rendeleti és közigazgatási rendelkezéseinek megfelelő – védelmével kapcsolatos felelősségéről; és

               h)

               gondoskodni arról, hogy az ezen megállapodás alapján kicserélt minősített adatok kibocsátójának jogai, valamint a szellemi tulajdonjogok – így például a szabadalmak, a szerzői jogok vagy az üzleti titkok – megfelelő védelemben részesüljenek.

         6. cikk
   Minősített adat kiadása
   (1)   Minősített adatot a kibocsátói ellenőrzés elvének megfelelően az átadó fél szolgáltathat ki vagy adhat ki az átvevő fél részére.
   (2)   Az (1) bekezdés végrehajtása során semmiféle általános kiadás nem lehetséges, kivéve, ha a Felek – a 12. cikknek megfelelően – egymás között a minősített adatok bizonyos, a működési követelményeiknek megfelelő kategóriáira vonatkozó eljárásokat fogadnak el.
   7. cikk
   Biztonsági tanúsítvány
   (1)   A minősített adatokhoz való hozzáférést Ausztráliában és az Unióban azon egyénekre korlátozódik:

               a)

               akiknek a „szükséges ismeret” elve alapján, hivatalos feladataik ellátásához van szükségük a minősített adatokra; és

               b)

               akik – amennyiben CONFIDENTIAL, PROTECTED, CONFIDENTIEL UE vagy magasabb szintű minősített adatokra van szükségük – a megfelelő szintű személyi biztonsági tanúsítvánnyal rendelkeznek vagy feladatkörüknél fogva – a vonatkozó törvényi, rendeleti és közigazgatási rendelkezésekkel összhangban – kellő felhatalmazással rendelkeznek.

         (2)   A valamely fél által egy személy számára a személyi biztonsági tanúsítvány megadására vonatkozóan hozott döntés összhangban áll az adott fél biztonsági érdekeivel, és annak meghozatala során figyelembe kell venni minden olyan rendelkezésre álló információt, amely támpontot nyújt az adott személy megkérdőjelezhetetlen lojalitására, szavahihetőségére, őszinteségére és megbízhatóságára vonatkozóan.
   (3)   Mindkét fél személyi biztonsági tanúsítványai megfelelő részletességgel elvégzett ellenőrzésen alapulnak annak biztosítása érdekében, hogy a (2) bekezdésben említett kritériumok minden olyan személy tekintetében teljesüljenek, akik számára engedélyezik a minősített adatokhoz való hozzáférést.
   8. cikk
   Biztonsági látogatások és eljárások
   (1)   A Felek kölcsönösen segítik egymást az e megállapodás alapján kicserélt minősített adatok biztonságának vonatkozásában.
   (2)   A 12. cikkben említett felelős biztonsági hatóságok rendszeresen kölcsönös biztonsági konzultációkat folytatnak és értékelő látogatásokat tesznek az e megállapodás értelmében hozott intézkedések, valamint a Felek között kicserélt minősített adatok védelmét szolgáló, a 12. cikk szerint kialakítandó biztonsági intézkedések eredményességének értékelése érdekében.
   (3)   Kérésre mindkét fél ellátja a másik felet a minősített adatok védelmére és megsemmisítésére vonatkozó biztonsági előírásairól, eljárásairól és gyakorlatáról szóló információkkal. Mindkét fél írásban tájékoztatja a másik felet a biztonsági előírásaiban, eljárásaiban vagy gyakorlatában bekövetkezett azon változásokról, amelyek befolyásolják a minősített adatok védelmének és megsemmisítésének módját.
   9. cikk
   A minősített adatok szerződéses vállalkozók részére történő kiadása
   Az átvevő fél által megkapott minősített adat csak az átadó fél előzetes írásbeli beleegyezésével bocsátható a vállalkozó vagy a jövőbeli vállalkozó rendelkezésére. Az átvevő fél – mielőtt a minősített adatokat a vállalkozó vagy a jövőbeli vállalkozó részére kiszolgáltatja vagy kiadja – biztosítja, hogy:

               a)

               a vállalkozó vagy a jövőbeli vállalkozó és ezek minősített adathoz hozzáférést igénylő személyzete rendelkezik a 7. cikk szerinti személyi biztonsági tanúsítvánnyal; és

               b)

               létesítményeik képesek a minősített adatok megfelelő védelmére.

         10. cikk
   A minősített adatok cseréjére alkalmazandó eljárások
   (1)   E megállapodás alkalmazásában:

               a)

               az EU vonatkozásában valamennyi minősített adatot a Tanács vezető iktatási tisztviselőjének kell címezni, és a Tanács vezető iktatási tisztviselője minden ilyen adatot továbbít a tagállamoknak és az Európai Bizottságnak, a (3) bekezdésre is figyelemmel;

               b)

               Ausztrália vonatkozásában valamennyi minősített adatot az érintett ausztrál kormányzati hivatal vagy részleg iktatási osztályának kell címezni az ausztrál nagykövetségen és az ausztrál kormánynak az Európai Unió melletti, brüsszeli misszióján keresztül. Az érintett ausztrál kormányzati hivatal vagy részleg címét a Felek által a 12. cikkel összhangban megállapított biztonsági intézkedéseknek kell felsorolniuk.

         (2)   Az elektronikus eszközökkel továbbított minősített adatokat az átadó fél biztonsági politikájában és szabályzatában meghatározott követelményekkel összhangban kell kódolni. A minősített adatoknak a Felek belső hálózatain történő továbbítása, átvétele, tárolása és feldolgozása során be kell tartani az adatot átadó fél követelményeit.
   (3)   Kivételes esetben az egyik féltől származó olyan minősített adat, amely kizárólag e fél meghatározott illetékes tisztviselői, szervei vagy szolgálatai számára hozzáférhető, műveleti okokból címezhető és kizárólagosan hozzáférhetővé tehető a másik fél kifejezetten átvevőként megjelölt, meghatározott illetékes tisztviselői, szervei vagy szolgálatai számára, figyelemmel azok hatásköreire, a szükséges ismeret elvével összhangban. Az EU vonatkozásában az ilyen leveleket a Tanács vezető iktatási tisztviselőjén, vagy – amennyiben az adat címzettje az Európai Bizottság – az Európai Bizottság Főtitkárságának vezető iktatási tisztviselőjén keresztül kell továbbítani. Ausztrália vonatkozásában a minősített adatokat az (1) bekezdés b) pontjának megfelelően kell megcímezni.
   11. cikk
   Felügyelet
   (1)   E megállapodás végrehajtását az EU részéről a Tanács főtitkára és az Európai Bizottság biztonsági kérdésekért felelős tagja felügyeli.
   (2)   E megállapodás végrehajtását Ausztrália kormányának részéről a külügyminiszter, a védelmi miniszter és a legfőbb ügyész felügyeli.
   12. cikk
   Biztonsági intézkedések
   (1)   E megállapodás végrehajtása érdekében a (2), (3) és (4) bekezdésben megjelölt felelős biztonsági hatóságok írásban kölcsönös biztonsági intézkedéseket határoznak meg, melyek megállapítják az e megállapodás hatálya alá eső minősített adatok kölcsönös védelmére vonatkozó előírásokat.
   (2)   Az ausztrál kormány nevében és hatósága alatt eljáró legfőbb ügyészség kidolgozza az e megállapodás alapján Ausztrália részére átadott minősített adatok védelmét és biztosítását szolgáló biztonsági intézkedéseket.
   (3)   A Tanács nevében és annak felügyelete alatt, a Tanács főtitkárának irányításával és nevében eljárva, a Tanács Főtitkárságának Biztonsági Hivatala felel azért, hogy kidolgozza az e megállapodás alapján az EU részére átadott minősített adatok védelmét és biztosítását szolgáló biztonsági intézkedéseket.
   (4)   Az Európai Bizottság biztonsági kérdésekért felelős tagjának felügyelete alatt eljárva az Európai Bizottság Biztonsági Igazgatósága dolgozza ki az e megállapodás alapján az Európai Bizottságon és annak helyiségein belül átadott minősített adatok védelmét szolgáló biztonsági intézkedéseket.
   (5)   Az EU részéről az (1) bekezdésben említett biztonsági intézkedéseket a Tanács Biztonsági Bizottsága hagyja jóvá.
   13. cikk
   Az adat elvesztése vagy illetéktelen tudomására jutása
   A 12. cikkben említett hatóságok kötelező eljárásokat alakítanak ki:

               a)

               az e megállapodás értelmében átadott vagy kicserélt minősített adatok bizonyított vagy gyanított elvesztésének vagy illetéktelen tudomására jutásának esetére; és

               b)

               az átadó félnek a vizsgálat eredményéről és az e megállapodás értelmében átadott vagy kicserélt minősített adat újbóli elvesztésének vagy illetéktelen tudomására jutásának megakadályozására hozott intézkedésekről való tájékoztatására.

         14. cikk
   Költségek
   A Felek maguk viselik az e megállapodás végrehajtása során felmerült költségeket.
   15. cikk
   A védelemre való képesség
   Az e megállapodás hatálya alá eső minősített adatoknak a Felek közötti átadását vagy cseréjét megelőzően a 12. cikkben említett hatóságoknak egyet kell érteniük abban, hogy az átvevő fél alkalmas az adatoknak – a 12. cikk alapján kidolgozandó biztonsági intézkedéseknek megfelelő – védelmére és biztosítására.
   16. cikk
   Egyéb megállapodások
   Ez a megállapodás nem akadályozza a Feleket abban, hogy minősített adat átadására vagy kicserélésére vonatkozóan egyéb megállapodásokat kössenek vagy intézkedéseket hozzanak, feltéve, hogy azok nem sértik e megállapodás rendelkezéseit.
   17. cikk
   Vitarendezés
   Az Ausztrália és az Európai Unió között az e megállapodás értelmezésével vagy alkalmazásával kapcsolatban felmerült véleménykülönbségeket a Felek kizárólag egymás közötti tárgyalások útján rendezik.
   18. cikk
   Hatálybalépés és módosítás
   (1)   Ez a megállapodás az azt követő első hónap első napján lép hatályba, hogy a Felek értesítették egymást a hatálybalépéshez szükséges belső eljárások befejezéséről.
   (2)   Mindkét fél értesíti a másik felet törvényi, rendeleti és közigazgatási rendelkezéseinek minden olyan változásáról, amely hatással lehet az e megállapodásban említett minősített adatok védelmére. A Felek ilyen esetben konzultálnak egymással a megállapodásnak a (4) bekezdéssel összhangban történő, szükség szerinti módosításáról.
   (3)   E megállapodás a lehetséges módosítások megfontolása céljából bármely fél kérelmére felülvizsgálható.
   (4)   E megállapodás bármilyen módosítására kizárólag írásban és a Felek közös megegyezésével kerülhet sor. A módosítások az (1) bekezdésben meghatározott kölcsönös értesítéssel lépnek hatályba.
   19. cikk
   A megállapodás felmondása
   (1)   Bármely fél bármikor felmondhatja a megállapodást írásbeli értesítéssel. A felmondás az erről szóló értesítés másik féllel való közlésétől számított kilencvenedik (90.) napon lép hatályba.
   (2)   A megállapodás felmondásának ellenére, az e megállapodás alapján a Felek által kapott valamennyi minősített adat tekintetében továbbra is biztosítani kell az e megállapodás rendelkezéseinek megfelelő védelmet. A Felek haladéktalanul konzultálnak az ilyen minősített adat további kezeléséről vagy megsemmisítéséről.

      FENTIEK HITELÉÜL a megállapodást a megfelelő meghatalmazással rendelkező alulírottak kézjegyükkel látták el.
      Kelt Brüsszelben, 2010. január 13-án, két angol nyelvű példányban.

            Ausztrália Részéről

            Az Európai Unió Részéről


title: Az Európai Parlament határozata (2009. április 23.) az Európai Unió 2007-es pénzügyi évre szóló általános költségvetésének végrehajtására vonatkozó mentesítésről, V. szakasz - Számvevőszék

text:
               26.9.2009

               HU

               Az Európai Unió Hivatalos Lapja

               L 255/78

         AZ EURÓPAI PARLAMENT HATÁROZATA
   (2009. április 23.)
   az Európai Unió 2007-es pénzügyi évre szóló általános költségvetésének végrehajtására vonatkozó mentesítésről, V. szakasz – Számvevőszék
   (2009/636/EK)
   AZ EURÓPAI PARLAMENT,

               —

               tekintettel az Európai Unió 2007-es pénzügyi évre vonatkozó általános költségvetésére (1),

               —

               tekintettel az Európai Közösségek 2007-es pénzügyi évre vonatkozó végleges éves beszámolójára, 2007 – I. kötet (C6-0419/2008) (2),

               —

               tekintettel a Számvevőszéknek a 2007-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2007-es pénzügyi évre vonatkozó költségvetés végrehajtásáról szóló éves jelentésére (3), az ellenőrzés alá vont intézmények válaszaival együtt,

               —

               tekintettel a független ellenőrnek a Számvevőszék 2007-es pénzügyi évre vonatkozó beszámolójáról szóló jelentésére (4),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti megbízhatósági nyilatkozatára (5),

               —

               tekintettel az EK-Szerződés 272. cikkének (10) bekezdésére, valamint 274., 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 50., 86., 145., 146. és 147. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0152/2009),

               1.

               mentesítést ad a Számvevőszék főtitkára számára a Számvevőszék 2007-es pénzügyi évre szóló költségvetésének végrehajtására vonatkozóan;

               2.

               észrevételeit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL L 77., 2007.3.16.

      (2)  HL C 287., 2008.11.10., 1. o.

      (3)  HL C 286., 2008.11.10., 1. o.

      (4)  HL C 318., 2008.12.12., 1. o.

      (5)  HL C 287., 2008.11.10., 111. o.

      (6)  HL L 248., 2002.9.16., 1. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Unió 2007-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező észrevételekkel, V. szakasz – Számvevőszék
   AZ EURÓPAI PARLAMENT,

               —

               tekintettel az Európai Unió 2007-es pénzügyi évre vonatkozó általános költségvetésére (1),

               —

               tekintettel az Európai Közösségek 2007-es pénzügyi évre vonatkozó végleges éves beszámolójára, 2007 – I. kötet (C6-0419/2008) (2),

               —

               tekintettel a Számvevőszéknek a 2007-ben elvégzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2007-es pénzügyi évre vonatkozó költségvetés végrehajtásáról szóló éves jelentésére (3), az ellenőrzés alá vont intézmények válaszaival együtt,

               —

               tekintettel a független ellenőrnek a Számvevőszék 2007-es pénzügyi évre vonatkozó beszámolójáról szóló jelentésére (4),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti megbízhatósági nyilatkozatára (5),

               —

               tekintettel az EK-Szerződés 272. cikkének (10) bekezdésére, valamint 274., 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 50., 86., 145., 146. és 147. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6-0152/2009),

               1.

               megjegyzi, hogy 2007-ben az Európai Számvevőszék 122 millió EUR (2006-ban: 114 millió EUR (7)) összegű kötelezettségvállalási előirányzat felett rendelkezett, amelynek felhasználási aránya 90,21 %-os volt, alacsonyabb a többi intézmény felhasználási arányának átlagánál (93,82 %);

               2.

               emlékeztet arra, hogy a Számvevőszék 2007-es pénzügyi évre vonatkozó beszámolójának auditálását külső cég, a PricewaterhouseCoopers (a korábbi években: KPMG) végezte el, amely az alábbi következtetésekre jutott:

                           a)

                           a 2007-es pénzügyi évre vonatkozó beszámoló pontosságával kapcsolatban: „[v]éleményünk szerint e pénzügyi kimutatások valós és hű képet adnak az Európai Számvevőszék 2007. december 31-én fennálló pénzügyi helyzetéről, valamint az ezen fordulónappal végződő év pénzügyi teljesítményéről és pénzforgalmáról, összhangban a[z Európai Közösségek általános költségvetésére alkalmazandó költségvetési rendeletről szóló] 2002. június 25-i 1605/2002/EK, Euratom tanácsi rendelettel, az említett tanácsi rendelet végrehajtásának részletes szabályait megállapító 2002. december 23-i 2342/2002/EK, Euratom bizottsági rendelettel, valamint az Európai Számvevőszék számviteli szabályzatával”; és

                           b)

                           a Számvevőszék számára biztosított pénzügyi források felhasználásával és a 2007-es pénzügyi évben alkalmazott ellenőrzési eljárások megfelelőségével kapcsolatban: „semmi olyasmi nem jutott tudomásunkra, ami miatt azt kellene hinnünk, hogy minden lényeges szempontot és a(z ismertetett) kritériumokat figyelembe véve: a) a Számvevőszék számára biztosított erőforrásokat nem a szándékolt célokra használták fel, és b) az alkalmazott ellenőrzési eljárások nem biztosítják a szükséges garanciákat ahhoz, hogy a pénzügyi műveletek megfeleljenek a vonatkozó szabályoknak és rendeleteknek”;

               3.

               üdvözli, hogy egy új, 2008. január 1-je óta működő, integrált irányítási és pénzügyi ellenőrzési rendszert (SAP) fejlesztett ki intézményközi alapon a Tanács, a Számvevőszék és a Bíróság, ami jelentős költségvetési megtakarításokat, a részt vevő intézmények számára pedig jobb hatékonyságot eredményez;

               4.

               szintén üdvözli a gyümölcsöző intézményközi együttműködést a Bírósággal a képzést illetően;

               5.

               megjegyzi, hogy a Számvevőszék belső ellenőrének 2007-es jelentése nagyrészt pozitív volt: megállapította, hogy a K2 építkezési projektet hatékonyan menedzselték, és a K2 épületet az előirányzott költségvetési kereten belül maradva, hónapokkal a határidő előtt adták át; ezzel összefüggésben üdvözli, hogy a belső ellenőr által előterjesztett ajánlások többségét elfogadták, és beépítették a korrekciós cselekvési tervekbe;

               6.

               megjegyzi, hogy két új tagállam csatlakozott a Számvevőszékhez 2007 folyamán, Bulgária és Románia EU-csatlakozását követően; megjegyzi, hogy az európai számviteli ellenőrzési tevékenység eredeti szervezőelve – tagállamonként egy tag – mára egy 27 tagú testület által irányított szervezetet eredményezett; meggyőződése, hogy ez a struktúra elérte korlátait, és az Európai Unió külső ellenőrzési rendszerének mélyreható reformjára és megerősítésére van szükség; hangsúlyozza, hogy minél erősebb a Számvevőszék, annál erősebb a mentesítésért felelős hatóság, és annál jobb a végrehajtó hatalmi ág ellenőrzése is; felkéri ezért a tagállamokat, hogy kezdeményezzenek tárgyalásokat a Számvevőszék reformjáról, és e vitákba vonják be a Parlamentet is;

               7.

               megjegyzi, hogy 2008 decemberében egy nemzetközi szakértői csoport „szakértői felülvizsgálati” jelentést készített; sajnálja, hogy ez a jelentés nem foglalkozott azzal az alapvető kérdéssel, hogy vajon megfelelő-e az Unió külső ellenőrzési funkciójának jelenlegi struktúrája;

               8.

               a tagok vagyonnyilatkozatával kapcsolatban megjegyzi, hogy a Számvevőszék magatartási szabályzatának megfelelően a Számvevőszék tagjai a pénzügyi érdekeltségeikről és egyéb vagyontárgyaikról (beleértve a részvényeket, átváltható kötvényeket és befektetési jegyeket, valamint a föld- és ingatlantulajdont, házastársaik szakmai tevékenységének leírásával együtt) nyilatkozatot adnak a Számvevőszék elnökének, aki bizalmasan kezelve őrzi meg azokat, és e nyilatkozatokat nem hozzák nyilvánosságra;

               9.

               megismétli felhívását, hogy elvi megfontolásból és az átláthatóság érdekében az összes intézmény tagjaitól meg kellene követelni, hogy nyújtsanak be vagyonnyilatkozatot, amelyek köznyilvántartás útján hozzáférhetőek volnának az interneten; nem ért egyet a Számvevőszék azon javaslatával, hogy meg kellene várnia, amíg az összes EU-intézményre vonatkozó egységesített formanyomtatvány rendelkezésre nem áll; javasolja független ellenőrző tisztviselők kinevezését minden egyes intézményben, akiknek évente nyilvános jelentést kellene készíteniük a beérkezett nyilatkozatokról;

               10.

               ezzel összefüggésben kéri a Számvevőszéket, hogy a következő tevékenységi jelentésében szánjon egy fejezetet annak részletes ismertetésére, milyen intézkedések követték az év során a Parlament korábbi mentesítési határozatait, beleértve azt is, hogy mivel indokolható az ajánlások esetleges figyelmen kívül hagyása;

               11.

               megjegyzi, hogy a költségvetési rendelet közbeszerzésre vonatkozó szabályai – az eddigi módosítások ellenére – továbbra is túlzott terheket rónak az olyan kisebb intézményekre, mint például a Számvevőszék, különösen a viszonylag kis összegű pályázatok vonatkozásában; felkéri a Bizottságot, hogy a költségvetési rendelet módosítására irányuló bármely jövőbeli javaslat kidolgozását megelőző előkészítő munka során folytasson széles körű konzultációt a Számvevőszék főtitkárával és igazgatásával annak biztosítására, hogy aggályaik teljes mértékben figyelembevételre kerüljenek a végleges tervezetben.

      (1)  HL L 77., 2007.3.16.

      (2)  HL C 287., 2008.11.10., 1. o.

      (3)  HL C 286., 2008.11.10., 1. o.

      (4)  HL C 318., 2008.12.12., 1. o.

      (5)  HL C 287., 2008.11.10., 111. o.

      (6)  HL L 248., 2002.9.16., 1. o.

      (7)  2005-ben: 107,5 millió EUR.